Tembung tradhisi mekaten teges adat kupiya ( tuladha), utawi nindakaken salah satunggaling tata upacara ingkang sampun lumampah turun-maturun katindakaken, kados dene sampun hambalung sungsum. Wondene sekaten menika saged dipuntegesi SAHADATEIN utawi kalimah sahadat. Dumuginipun data puncak upacara, marengi ing tanggal 12 wulan Mulud ing saben taun-taun salajengipun. Ingkang saperlu mangayubagya, ngluhuraken saha amengeti Maulid Nabi Muhammad SAW. Tumrapipun Surakarta lan Ngayogyakarta, upacara sekaten tentu manggen wonten ing Mesjid Ageng celak kaliyan papan bawera inggih punika alun-alun. Kirang langkung setengah wulan saderengipun dumugi ing data, tiyang-tiyang sampun wiwit sami mbikak sesadeyan-sesadeyan, pameran-pameran, tetingalan-tetingalan tuwin sakpiturutipun kangge nambahi regengipun swasana adicara.